**AIŠKINAMASIS RAŠTAS (N)**

**SAVIVALDYBĖS TARYBOS SPRENDIMO PROJEKTUI „BŪSTO NUOMOS SĄLYGŲ PAKEITIMO“**

**1. Sprendimo projekto esmė, tikslai ir uždaviniai.**

Sprendimo projektu yra siūloma patenkinti savivaldybės socialinio būsto, esančio (*duomenys neskelbtini*), (*duomenys neskelbtini*) ir (*duomenys neskelbtini*) nuomininkų J. M. (*duomenys neskelbtini*), G. R. (*duomenys neskelbtini*) ir E. S. (*duomenys neskelbtini*) prašymus pakeisti būsto nuomos sąlygas, nes pagal 2014 metų Metinės gyventojo (šeimos) turto (įskaitant gautas pajamas) deklaracijų duomenis nurodytų nuomininkių deklaruotos pajamos daugiau kaip 20 proc. viršija Paramos būstui įsigyti ar išsinuomoti įstatymo (toliau- Įstatymas) 11 straipsnio 2 dalies 2 punkte nustatytą pajamų dydį. Dėl šios priežasties teisę į socialinio būsto nuomą nuomininkai yra praradę.

**2. Projekto rengimo priežastys ir kuo remiantis parengtas sprendimo projektas.**

2.1. J. M. (*duomenys neskelbtini*) 4 asmenų šeimai, sulaukusiai eilės socialinio būsto nuomai Jaunų šeimų sąraše 2006 m. rugsėjo 8 d. buvo išnuomotas 2 kambarių, 49,88 kv. m bendro naudingo ploto socialinis būstas (*duomenys neskelbtini*). Su nuomininku kas trys metai buvo atnaujinama nurodytos gyvenamosios patalpos nuomos sutartis. Baigiantis paskutiniosios nuomos sutarties terminui, J. M. (*duomenys neskelbtini*) pateikė Savivaldybės administracijai prašymą ir Metinę gyventojo (šeimos) turto (įskaitant gautas pajamas) deklaraciją už 2014 metus. Nagrinėjant gautus dokumentus buvo nustatyta, kad nuomininko šeimos deklaruotos 2014 metų pajamos yra 46096 Lt ir viršija Įstatymo 11 straipsnio 2 dalies 2 punkte nurodytą didžiausią pajamų dydį, nustatytą 4 asmenų šeimoms, gyvenančioms Klaipėdos mieste, - 30992 Lt. Tai yra nuomininko deklaruotos pajamos net 48,7 proc. viršija Įstatyme nustatytą didžiausią pajamų dydį.

2.2. Vienišam asmeniui G. R. (*duomenys neskelbtini*), sulaukusiam socialinio būsto nuomos Našlaičių ir likusių be tėvų globos asmenų sąraše, 2004 m. kovo 30 d. buvo išnuomotas vieno kambario, 23,37 kv. m bendro naudingo ploto socialinis būstas (*duomenys neskelbtini*). Su nuomininku kas trys metai buvo atnaujinama nurodytos gyvenamosios patalpos nuomos sutartis. Paskutinės nuomos sutarties terminas baigėsi 2013 m. kovo 23 d. Nuomininkas pateikė prašymą atnaujinti nuomos terminą ir pateikė Metinę gyventojo turto (įskaitant gautas pajamas) deklaraciją už 2014 metus. Pagal pateiktos Turto deklaracijos duomenis G. R. (*duomenys neskelbtini*) 2014 m. pajamos sudarė 16165 Lt ir 20,8 proc. viršija Įstatymo 11 straipsnio 2 dalies 2 punkte nurodytą didžiausią pajamų dydį, nustatytą asmenims be šeimoms, gyvenantiems Klaipėdos mieste, -13383 Lt.

2.3. E. S. (*duomenys neskelbtini*) 4 asmenų šeimai, sulaukusiai eilės socialinio būsto nuomai Šeimų, auginančių tris ir daugiau vaikų (įvaikių), sąraše 2012 m. rugpjūčio 2 d. buvo išnuomotas 3 kambarių, 64,03 kv. m bendro naudingo ploto socialinis būstas (*duomenys neskelbtini*). Su nuomininke sudarytos nurodytos gyvenamosios patalpos nuomos sutarties trijų metų terminas baigiasi 2015 m. liepos 30 d. Nuomininkė pateikė Metinę gyventojo turto (įskaitant gautas pajamas) deklaraciją už 2014 metus ir prašymą nuomoti jai socialinį būstą ne socialinio būsto nuomos sąlygomis, nes pagal pateiktos Metinės turto deklaracijos duomenis jos 2014 metų pajamos sudarė 72434 Lt ir 2,4 karto viršija Įstatymo 11 straipsnio 2 dalies 2 punkte nurodytą didžiausią pajamų dydį, nustatytą 4 asmenų šeimoms, gyvenančioms Klaipėdos mieste,- 30992 Lt.

Paramos būstui įsigyti ar išsinuomoti įstatymo, įsigaliojusio 2015 m. sausio 1 d., 20 straipsnio 6 dalyje yra nustatyta, kad savivaldybės taryba, asmens ar šeimos prašymu, įvertinusi socialinio būsto poreikį savivaldybėje, gali priimti sprendimą šį būstą nuomoti kaip savivaldybės būstą rinkos kainomis, jei asmens ar šeimos, nuomojančio (nuomojančios) socialinį būstą, deklaruotas turtas (įskaitant gautas pajamas) už kalendorinius metus daugiau kaip 20 procentų viršija Įstatymo 11 straipsnio 2 dalyje nustatytus metinių pajamų ir turto dydžius.

Nors socialinio būsto poreikis Klaipėdos miesto savivaldybėje išlieka stabiliai didelis, siūloma tenkinti nuomininkų prašymus. Nuomininkai supažindinti su nuomos pakeitimo sąlygų pasekmėmis ir galimybėmis.

**3. Kokių rezultatų laukiama.**

Savivaldybės tarybai priėmus sprendimą bus patenkintas nuomininkių prašymai ir užtikrintos jų teisės į tolesnę būsto nuomą rinkos sąlygomis.

**4. Sprendimo projekto rengimo metu gauti specialistų vertinimai.**

Neigiamų specialistų vertinimų negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Sprendimui įgyvendinti lėšų nereikia.

**7. Galimos teigiamos ar neigiamos sprendimo priėmimo pasekmės.**

Nėra.

Socialinio būsto skyriaus vedėja Danguolė Netikšienė